S-554/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 14. ágúst 2012 á hendur A-x-x B-x-x, kt. 000000-0000, Kleifarvegi 6, Reykjavík, fyrir eftirtalin þjófnaðarbrot framin í Reykjavík á árinu 2011:

1. Föstudaginn 7. október, í verslun Byko við Fiskislóð 15, stolið rafhlöðuborvél og rafhlöðu úr annarri rafhlöðuborvél, samtals að verðmæti kr. 62.980.

2. Þriðjudaginn 8. nóvember, í verslun Krónunnar við Bíldshöfða 20, stolið matvöru og vítamínum, samtals að verðmæti kr. 13.757.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Vegna 1. ákæruliðar gerir S-kk-nf M-kk-nf H-kk-nf, kt. 000000-0000, f.h. Byko, kt. 000000-0000, kröfu um að ákærði verði dæmdur til greiðslu bóta að fjárhæð kr. 62.980, auk vaxta skv. 8. gr. laga um vexti og verðtryggingu nr. 38/2001, frá 7. október 2011 til 25. október 2011 og skv. 9. gr. sbr. 1. mgr. 6. gr. sömu laga að liðnum mánuði frá 25. október 2011 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikningi komi til málflutnings í málinu skv. 176. gr. laga um meðferð sakamála nr. 88/2008.

Vegna 2. ákæruliðar gerir H-kk-nf B-kk-nf, kt. 000000-0000, f.h. Kaupás hf., kt. 000000-0000, kröfu um að ákærði verði dæmdur til greiðslu bóta að fjárhæð kr. 14.176, auk vaxta skv. 8. gr. laga um vexti og verðtryggingu nr. 38/2001, frá 9. nóvember 2011 og skv. 9. gr. sbr. 1. mgr. 6. gr. sömu laga að liðnum mánuði frá 9. nóvember 2011 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikningi komi til málflutnings í málinu skv. 176. gr. laga um meðferð sakamála nr. 88/2008.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1980. Samkvæmt sakavottorði var hann dæmdur 20. desember 2007 í tveggja mánaða skilorðsbundið fangelsi vegna þjófnaðarbrots. Refsing verður tiltekin eftir reglum 77. gr. almennra hegningarlaga. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Skaðabótakröfum Byko hf. og Kaupáss hf. verður vísað frá dómi, en þær voru hafðar uppi af starfsmönnum verslananna, sem ekki voru til þess bærir.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

R-kvk-nf H-kvk-nf héraðsdómari kvað upp dóminn.

D ó m s o r ð :

Ákærði, A-x-x B-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Skaðabótakröfum Byko hf. og Kaupáss hf. er vísað frá dómi.

R-kvk-nf H-kvk-nf